मैदाबाट बन्ने खाद्यपदार्थ पनि शरीरका लागि उपयुक्त हुँदैनन् । त्यसका अलावा शुद्ध, फाइबर प्रशस्त भएको आटा प्रयोग गर्नु उत्तम हुन्छ । कतिपय व्यक्तिले त काम सक्नकै लागि खाना खाने र बासी भए पनि काम चलाउ रूपमा खाने गरेको पनि बताउँछन् । कामचलाउ र बासी खानेकुराले हाम्रो शरीरमा कस्तो ताजगी ल्याउला, कस्तो ऊर्जा प्रदान गर्ला ? मौसमअनुसार जे उपलब्ध छ त्यही ग्रहण गर्न हामीलाई के आपत्ति ? हो देश, परिस्थितिअनुकूल आयातीत वस्तुको उपभोग नगरी सुख छैन भने त्यसलाई अपवादका रूपमा लिन सकिन्छ अन्यथा उपलब्ध भएसम्म मौसमी तरकारी, फलफूल एवं अन्न प्रयोग गर्ने बानी बसालौं ।
